ปกติแล้วประจำเดือนจะมาไม่ค่อยตรง แต่ถ้าปกติเลยจะมาช่วงวันที่10-17 แต่ถ้ามีอาการเครียดประจำเดือนจะมาช้า บางทีมา29,30แล้วยาวไปอีกเดือนนึง ส่วนเดือนนี้เริ่มมีอาการที่จะมาประมาณ12-13พย.เริ่มปวดหลัง คัดเต้า แล้ววันที่14ได้มีเพศสัมพันธ์แล้วได้หลั่งในไป หลังจากนั้นประมาณ2-3ชม.ได้กินยาคุมฉุกเฉิน แต่ทานเม็ดที่2ช้ากว่าหลายชั่วโมง จนถึงวันนี้ประจำเดือนไม่มา แต่มีอาการปวดหลัง เจ็บหน้าอก รวมถึงมีตกขาว แบบนี้จะท้องมั้ยคะ? หรือที่ประจำเดือนไม่มาเพราะผลของยาคุม และเครียดคะ?
สวัสดีค่ะ หากได้ทานยาคุมเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และได้ทานยาเม็ดที่ 2 หลังจากที่ได้ทานยาเม็ดแรกไปแล้วภายใน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากทานยาเม็ดที่ 2 ช้าไปหลายชั่วโมง ประสิทธิภาพในการป้องกันการตั้งครรภ์ก็จะลดลงสำหรับการที่ประจำเดือนยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนเลื่อนออกไปได้ แนะนำควรรอไปอีกซักระยะ หากครบ 2 สัปดาห์นับจากที่ได้มีเพศสัมพันธ์ไป คือจนถึงวันที่ 28 พ.ย. แล้วประจำเดือนยังไม่มา ก็ควรตรวจหาการตั้งครรภ์ดูค่ะส่วนอาการปวดหลัง เจ็บหน้าอก ตกขาว ก็อาจเป็นอาการก่อนการมีประจำเดือนมาก็ได้ค่ะ ดังนั้น ควรรอดูต่อไปก่อนค่ะ